
KANCELEJAS REGLAMENTS
Tukumā
izdots saskaņā ar 

Vispārējās izglītības likuma 
10.panta trešās daļas 2.apakšpunktu un
Tukuma Vakara un neklātienes vidusskolas 
nolikuma 66.punktu
I. Vispārīgie jautājumi
1. Kancelejas reglaments nosaka Tukuma Vakara un neklātienes vidusskolas (turpmāk – SKOLA) kancelejas darbības uzdevumus un funkcijas.
2. SKOLAS kanceleja (turpmāk – kanceleja) ir SKOLAS struktūrvienība, kas atbilstoši šim reglamentam nodrošina SKOLAS darbu lietvedības un informācijas ziņā.
3. Kancelejas darbu atbilstoši šim reglamentam un citām spēkā esošām tiesību normām nodrošina SKOLAS kancelejas pārzinis (turpmāk – lietvedis).
II. Uzdevumi un funkcijas
4. Kancelejas galvenais uzdevums ir nodrošināt kvalitatīvu SKOLAS lietvedības organizāciju saskaņā ar spēkā esošo normatīvo aktu prasībām.
5. Kanceleja izpilda šādas funkcijas:

5.1. reģistrē, apstrādā un nosūta adresātiem saņemamo un izsūtāmo SKOLAS korespondenci;
5.2. nodrošina SKOLAS direktora rīkojumu noformēšanu un nodošanu izpildītājiem, kā arī veic to izpildes kontroli savas kompetences ietvaros;
5.3. nodrošina SKOLAS korespondences un citu teksta materiālu rakstīšanu, korektūru un pavairošanu, un kontrolē to noformējumu atbilstību spēkā esošo normatīvo aktu prasībām;
5.4. nodrošina dokumentu saglabāšanu SKOLAS arhīvā un to nodošanu glabāšanai valsts arhīvā tiesību aktos noteiktā kārtībā;
5.5. organizē un apkalpo SKOLAS darbību, kas saistīta ar apmeklētāju, iestāžu, uzņēmumu un organizāciju iesniegumu, ierosinājumu un sūdzību izskatīšanu;
5.6. veic dokumentu noformēšanu personāla jautājumos SKOLAS darbiniekiem un nodrošina šo dokumentu glabāšanu;
5.7. veic dokumentu noformēšanu SKOLAS izglītojamajiem un nodrošina šo dokumentu glabāšanu;
5.8. veic citus uzdevumus, kas uzdoti kancelejai ar SKOLAS direktora rīkojumiem.

6. Kanceleja sava uzdevuma un funkciju veikšanai pastāvīgi ievēro:

6.1. SKOLAS lietu nomenklatūru, kura tiek sastādīta katram kalendārajam gadam un kura normatīvajos aktos noteiktajos termiņos un kārtībā tiek saskaņota ar Valsts arhīvu atbildīgo iestādi;
6.2. SKOLAS 27.10.2010. noteikumu Nr.6 „Dokumentu aprites un glabāšanas kārtība” prasības;

6.3. SKOLAS direktora rīkojumus.

III. Noslēguma jautājums
7. Šis reglaments stājas spēkā 2010.gada 27.oktobrī.

